open-index/open-wikipedia-markdown huggingface dataset:
วัดสมณโกฏฐาราม

**วัดสมณโกฏฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เจ้าอาวาสรูปปัจจุบัน คือ พระครูอาทรบุญวิสุทธิ์

## ประวัติ
วัดสมณโกฏฐารามตั้งขึ้นเมื่อ พ.ศ. 1900 และได้รับการปฏิสังขรณ์โดยเจ้าพระยาโกษาธิบดี (เหล็ก) และเจ้าพระยาโกษาธิบดี (ปาน) ในสมัยสมเด็จพระนารายณ์มหาราช โดยเรียกชื่อว่า **วัดพระยาพระคลัง** ในจดหมายเหตุของแกมเฟอร์ แพทย์ชาวเยอรมันที่เดินทางเข้ามากรุงศรีอยุธยาเมื่อ พ.ศ. 2233 ในรัชกาลสมเด็จพระเพทราชา ได้เขียนแผนผังประกอบไว้ปรากฏว่าเป็นวัดสมณโกฏฐารามและวัดกุฎีดาว และยังระบุว่าสมเด็จพระเพทราชาได้เสด็จไปที่วัดนี้เพื่อพระราชทานเพลิงศพเจ้าแม่วัดดุสิตซึ่งเป็นมารดาของเจ้าพระยาโกษา (เหล็ก) และเจ้าพระยาโกษา (ปาน) และยังเป็นพระแม่นมของสมเด็จพระนารายณ์มหาราชเมื่อ พ.ศ. 2233 จึงพอสันนิษฐานได้ว่าวัดนี้น่าจะเป็นวัดที่เจ้าพระยาโกษาธิบดีทั้งสองท่านปฏิสังขรณ์เพื่อให้เป็นวัดประจำตระกูล วัดสมณโกฏฐารามได้รับพระราชทานวิสุงคามสีมา เมื่อ พ.ศ. 1910

## เสนาสนะ
เสนาสนะอยู่ทางด้านทิศใต้ของโบราณสถาน ประกอบด้วยฐานปรางค์ขนาดใหญ่ล้อมด้วยระเบียงคดรูปสี่เหลี่ยมเป็นปรางค์ที่สร้างขึ้นในราวปลายสมัยอยุธยาตอนกลาง ซึ่งสร้างครอบทับเจดีย์ทรงระฆังกลมที่ตั้งอยู่บนลานประทักษิณที่ต่อเชื่อมกับเจดีย์ประจำมุมทั้งสี่และมีกำแพงแก้วล้อมรอบอีกชั้นหนึ่ง ที่สร้างขึ้นในสมัยอยุธยาตอนต้นไว้ ถัดออกมาทางด้านทิศตะวันออกนอกระเบียงคดมีวิหารขนาดใหญ่ ซึ่งได้รับการบูรณะเพิ่มเติมอีกครั้งในสมัยอยุธยาตอนปลาย เช่นเดียวกับอุโบสถซึ่งอยู่ทางทิศตะวันตกของวัดในแนวเดียวกัน พระประธานในอุโบสถคือ *พระศรีสมณโกฏบพิตร* หน้าตักกว้าง 149 นิ้ว สูง 190 นิ้ว เนื้อองค์พระเป็นหินทราย ปางมารวิชัย สร้างตั้งแต่สมัยอยุธยาตอนต้น 

มหาธาตุเจดีย์ที่เหลือเพียงซากฐาน และมีบันทึกในคำให้การขุนหลวงวัดประดู่ทรงธรรม เอกสารจากหอหลวงว่า เป็นมหาเจดีย์ที่เป็นหลักเป็นศรีแห่งพระนคร 1 ใน 5 อีกด้วย คำว่ามหาธาตุเจดีย์ หมายถึง พระบรมธาตุที่บรรจุประดิษฐานพระบรมสารีริกธาตุของพระพุทธเจ้า ตามบันทึกมี 5 องค์ ได้แก่ วัดมหาธาตุ วัดพระราม วัดราชบูรณะ วัดสมณโกฏฐาราม และวัดพุทไธศวรรย์ ภายในวัดยังมีอนุสาวรีย์สมเด็จพระเจ้าตากสินมหาราช ศาลโกษาเหล็ก และศาลโกษาปาน

## อ้างอิง

หมวดหมู่:โบราณสถานในจังหวัดพระนครศรีอยุธยา
สมณโกฏฐาราม
โรคปอดอักเสบจากการใช้บุหรี่ไฟฟ้า

**โรคปอดอักเสบจากการใช้บุหรี่ไฟฟ้า** () เป็นโรคปอดชนิดหนึ่งที่พบว่าสัมพันธ์กับการสูบบุหรี่ไฟฟ้า ผู้ป่วยอาจมีอาการรุนแรงจนเป็นอันตรายถึงแก่ชีวิตได้ อาการแรกเริ่มอาจคล้ายกับอาการของโรคปอดอื่น ๆ ที่พบได้บ่อย เช่น โรคปอดบวม แต่ผู้ป่วยโรคนี้จะไม่ตอบสนองต่อการรักษาด้วยยาปฏิชีวนะ ผู้ป่วยมักมาพบแพทย์เมื่อเริ่มมีอาการไปแล้วหลายวันหรือหลายสัปดาห์

## อ้างอิง

## แหล่งข้อมูลอื่น
* 

หมวดหมู่:บุหรี่ไฟฟ้า
วัดแจ้ง (จังหวัดปทุมธานี)

**วัดแจ้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามโคก อำเภอสามโคก จังหวัดปทุมธานี มีที่ดินตั้งวัดเนื้อที่ 19 ไร่ 2 งาน 70 ตารางวา มีคลองวัดแจ้งผ่านทางด้านทิศเหนือ หน้าวัดอยู่ทางด้านทิศตะวันออก

วัดแจ้งสร้างเมื่อประมาณ พ.ศ. 2315 ในสมัยกรุงธนบุรี ได้รับพระราชทานวิสุงคามสีมาเมื่อวันที่ 25 พฤษภาคม พ.ศ. 2317 เขตวิสุงคามมากว้าง 14 เมตร ยาว 26 เมตร ด้านการศึกษา เปิดสอนพระปริยัติธรรมตั้งแต่ พ.ศ. 2496 หม่อมราชวงศ์หญิงพุ่ม วัชรีพงษ์ สันนิษฐานว่าได้บูรณะขึ้นในสมัยกรุงธนบุรีหรือสมัยรัตนโกสินทร์ตอนต้น ปรากฏจากหลักฐานว่า เจ้าซัวสุน ได้นำธิดาไปถวายพระบาทสมเด็จพระพุทธเลิศหล้านภาลัย ซึ่งธิดามีความสามารถในการตีระนาดได้ไพเราะ จึงได้พระราชทานนามว่า เจ้าน้อยระนาด ท่านได้ลงเรือหนีทัพพม่ามากับพวกมาตามลำน้ำเจ้าพระยาในเวลากลางคืน จนมาสว่างที่อำเภอสามโคก ตรงกับวัดแจ้งในเวลานี้ และได้จอดเรือพักผ่อนอยู่ที่ริมตลิ่ง กล่าวกันว่า ได้เจอดินกลายเป็นทองตรงวัดแจ้ง จึงตั้งใจว่า เมื่อตั้งหลักฐานมั่นคงแล้วจะมาสร้างวัดที่นี่ 

ภายในวัดมีอาคารเสนาสนะต่าง ๆ ดังนี้ อุโบสถกว้าง 8 เมตร ยาว 19 เมตร สร้างเมื่อ พ.ศ. 2470 กุฎิสงฆ์จำนวน 6 หลัง เป็นอาคารไม้ทรงไทย หอสวดมนต์ และศาลาการเปรียญ ปูชนียวัตถุมีพระประธานในอุโบสถสร้างด้วยศิลาแลง เป็นศิลปะสุโขทัย หน้าตักกว้าง 2.33 เมตร ปางมารวิชัย ตู้ของเก่าสำหรับใส่พระพุทธรูปบูชาอยู่ที่หอสวดมนต์ และพระแก้ว 1 องค์

## อ้างอิง

หมวดหมู่:โบราณสถานในจังหวัดปทุมธานี
แจ้ง
สฤษฏ์ อึ้งอภินันท์

**สฤษฏ์ อึ้งอภินันท์** (เกิด 25 กุมภาพันธ์ พ.ศ. 2493) อดีตสมาชิกสภาผู้แทนราษฎรจังหวัดพะเยา 1 สมัยและอดีตสมาชิกสภาผู้แทนราษฎรจังหวัดเชียงราย 3 สมัย

## ประวัติ
สฤษฏ์ เกิดเมื่อวันที่ 25 กุมภาพันธ์ พ.ศ. 2493 สำเร็จการศึกษาระดับปริญญาตรี บริหารธุรกิจบัณฑิต จากมหาวิทยาลัยกรุงเทพ

## การทำงาน
สฤษฏ์ อึ้งอภินันท์ เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดพะเยาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย และได้รับเลือกตั้งเป็น ส.ส.สมัยแรก ต่อมาในปี 2539 ไม่ได้รับเลือกตั้ง หลังจากนั้นได้รับแต่งตั้งเป็นที่ปรึกษารัฐมนตรีว่าการกระทรวงการคลัง พ.ศ. 2539

ภายหลังเขาย้ายมาร่วมงานกับพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เอาชนะ ฉัฐวัสส์ มุตตามระ อดีต ส.ส.ชาติไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน ได้รับเลือกตั้งยกทีม 3 คน คือ สามารถ แก้วมีชัย สฤษฎ์ อึ้งอภินันท์ และสุรสิทธิ์ เจียมวิจักษณ์

ในปี 2555 เขาลงสมัครรับเลือกตั้งในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 แข่งขันกับ สลักจฤฎดิ์ ติยะไพรัช ภรรยายงยุทธ ติยะไพรัช โดยการสนับสนุนของสมาชิกกลุ่ม นปช.เชียงรายบางส่วน แต่ไม่ได้รับเลือกตั้ง

สฤษฏ์ อึ้งอภินันท์ เป็นสมาชิกในกลุ่มแนวร่วมประชาธิปไตยต่อต้านเผด็จการแห่งชาติ ในจังหวัดเชียงราย เคยให้การสนับสนุนกลุ่ม นปช.ใช้บ้านพักเป็นจุดรวมตัวก่อนเดินทางเข้ากรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอแม่สาย
หมวดหมู่:นักการเมืองจากจังหวัดเชียงราย
หมวดหมู่:สมาชิกสภาผู้แทนราษฎรจังหวัดพะเยา
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยสร้างไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อีเอฟแอลลีกวัน ฤดูกาล 2020–21

**อีเอฟแอลลีกวัน ฤดูกาล 2020–21** (หรือเรียกว่า **สกายเบตลีกวัน** ด้วยเหตุผลด้านผู้สนับสนุน) เป็นการแข่งขันฤดูกาลที่ 17 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 29 ภายใต้รูปแบบการแบ่งลีกปัจจุบัน.

## การเปลี่ยนแปลงทีม
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2019–20.

#### มายังลีกวัน
**เลื่อนชั้นจาก [[อีเอฟแอลลีกทู ฤดูกาล 2019–20|ลีกทู]]**
*สวินดอนทาวน์
*ครูว์อเล็กซานดรา
*พลีมัทอาร์ไกล์
*นอร์แทมป์ตันทาวน์

**ตกชั้นจาก [[อีเอฟแอลแชมเปียนชิป ฤดูกาล 2019–20|แชมเปียนชิป]]**
*ชาร์ลตันแอทเลติก
*วีแกนแอทเลติก
*ฮัลล์ซิตี

#### จากลีกวัน
**เลื่อนชั้นสู่ [[อีเอฟแอลแชมเปียนชิป ฤดูกาล 2020–21|แชมเปียนชิป]]**
*คอเวนทรีซิตี
*รอเทอรัมยูไนเต็ด
*วิคัมบ์วอนเดอเรอส์

**ตกชั้นสู่ [[อีเอฟแอลลีกทู ฤดูกาล 2020–21|ลีกทู]]**
*โบลตันวอนเดอเรอส์
*เซาท์เอนด์ยูไนเต็ด
*แทรนเมียร์โรเวอส์

**ถูกไล่ออกจาก [[อิงกลิชฟุตบอลลีก|อีเอฟแอล]]**
*บิวรี

## สนามและที่ตั้ง

## ทีมและชุดแข่งขัน

## เปลี่ยนผู้จัดการทีม

## ตารางคะแนน

## เพลย์ออฟ

**เลกแรก**
 

**เลกที่สอง**

**รอบชิงชนะเลิศ**

## ผลการแข่งขัน

## สถิติตลอดฤดูกาล
### ผู้ทำประตูสูงสุด

### แฮท-ทริคส์

## หมายเหตุ

## อ้างอิง

หมวดหมู่:อีเอฟแอลลีกวัน

2
อารี ไกรนรา

**อารี ไกรนรา** (เกิด 6 มกราคม พ.ศ. 2496) อดีตเลขานุการรัฐมนตรีว่าการกระทรวงแรงงาน (พิพัฒน์ รัชกิจประการ) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อชาติ อดีตหัวหน้าหน่วยรักษาความปลอดภัย แนวร่วมประชาธิปไตยต่อต้านเผด็จการแห่งชาติ อดีตเลขานุการรัฐมนตรีว่าการกระทรวงมหาดไทย อดีตผู้อำนวยการฝ่ายทรัพยากรบุคคลสถานีโทรทัศน์พีทีวี อดีตหัวหน้าฝ่ายแนะแนวนักศึกษา มหาวิทยาลัยรามคำแหง

## ประวัติ
อารี ไกรนรา เกิดเมื่อวันที่ 6 มกราคม พ.ศ. 2496 จบการศึกษาระดับปริญญาตรีครุศาสตรบัณฑิต (สังคมศึกษา) จากมหาวิทยาลัยราชภัฏพระนคร และปริญญาโท รัฐศาสตรมหาบัณฑิต (สื่อสารการเมือง) จากมหาวิทยาลัยเกริก

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 3 ของพรรคเพื่อชาติ และได้รับเลือกตั้งเป็น ส.ส.สมัยแรก ในการทำหน้าที่สมาชิกสภาผู้แทนราษฎรดังกล่าว 

อารี ลาออกจากพรรคเพื่อชาติ และตำแหน่งสมาชิกสภาผู้แทนราษฎรแบบบัญชีรายชื่อ ต่อมาได้ย้ายไปสังกัดพรรคภูมิใจไทย (ภจท.) ในเดือนธันวาคม พ.ศ. 2565 โดยเขาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา อีกทั้งเป็นผู้อำนวยการเลือกตั้งของพรรคประจำจังหวัดนครศรีธรรมราชในการเลือกตั้ง พ.ศ. 2566 และลงสมัคร ส.ส. ระบบบัญชีรายชื่อของ ภจท. ในลำดับที่ 19 แต่ไม่ได้รับการเลือกตั้ง ต่อมาเขาได้รับการแต่งตั้งเป็นเลขานุการรัฐมนตรีว่าการกระทรวงแรงงาน

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคเพื่อชาติ
หมวดหมู่:พรรคภูมิใจไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากวิทยาลัยสื่อสารการเมือง มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
วัดเจ้าย่า

**วัดเจ้าย่า** โบราณสถานประเภทวัดร้างที่ตั้งอยู่บริเวณปากคลองสระบัวตัดคลองบางปลาหมอ ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา อยู่ติดกับวัดแร้ง

## ประวัติ
วัดเจ้าย่าสร้างขึ้นในสมัยใดและใครเป็นผู้สร้างไม่ปรากฏหลักฐานแต่สันนิษฐานว่าน่าจะสร้างในสมัยกรุงศรีอยุธยาตอนต้น หลังจากนั้นวัดเจ้าย่าคงจะได้รับการบูรณปฏิสังขรณ์มาจนถึงสมัยกรุงศรีอยุธยาตอนปลาย กระทั่งเสียกรุงศรีอยุธยาครั้งที่ 2 เมื่อวันอังคารที่ 7 เมษายน พ.ศ. 2310 วัดเจ้าย่าจึงได้ถูกทิ้งร้างก่อนจะได้รับการฟื้นฟูในสมัยรัตนโกสินทร์ตอนต้นแต่ก็ถูกทิ้งร้างอีกครั้งเมื่อประมาณปี พ.ศ. 2445 กระทั่งกรมศิลปากรได้ประกาศขึ้นทะเบียนโบราณสถานของชาติเมื่อวันที่ 7 กรกฎาคม พ.ศ. 2486 ต่อมาในปี พ.ศ. 2542 ทางกรมศิลปากรได้เข้ามาขุดแต่งและบูรณะปฏิสังขรณ์โบราณสถานวัดเจ้าย่า

## โบราณสถาน
ในปัจจุบันวัดเจ้าย่าได้มีถนนตัดผ่านทำให้วัดเจ้าย่าถูกแบ่งออกเป็น 2 ฝั่งคือ เขตพุทธาวาส ทางฝั่งตะวันออกและเขตสังฆาวาสด้านที่ติดกับคลองสระบัวเป็นฝั่งตะวันตก 

ฝั่งตะวันออกประกอบด้วยโบราณสถานดังต่อไปนี้ วิหารตั้งอยู่บนฐานล้อมด้วยกำแพงแก้ว วิหารยาว 18.30 เมตร กว้าง 9.90 เมตร ภายในวิหารมีแท่นชุกชี ไม่พบส่วนของพระพุทธรูป เจดีย์ประธานอยู่ทางทิศตะวันตกของวิหารเป็นเจดีย์ทรงกลมก่ออิฐสอดินและฉาบปูนด้านนอกทั้งองค์ มีเจดีย์รายล้อม วิหารน้อย ยาวประมาณ 3.50 เมตร กว้างประมาณ 3 เมตร กำหนดอายุสมัยราวอยุธยาตอนปลายลงมา ประมาณหลังรัชกาลสมเด็จพระนารายณ์มหาราช มีพระปรางค์น้อยตั้งชิดแนวกำแพงแก้วของวิหารน้อย และมีเจดีย์ราย 3 องค์ ตั้งอยู่ทางทิศตะวันออกของวิหาร เจดีย์ราย 4 องค์ อยู่ระหว่างด้านหน้าเจดีย์ประธานและด้านหลังของวิหาร ปัจจุบันเหลือเพียงฐานราก

ส่วนบริเวณฝั่งตะวันตกของถนน มีซากโบราณสถาน ได้แก่ อาคารหรือตำหนัก เป็นอาคาร 2 ชั้น ก่ออิฐสอปูน อิทธิพลสถาปัตยกรรมแบบตะวันตกแบบตำหนักกำมะเลียนวัดกุฎีดาว ซึ่งสร้างขึ้นในสมัยอยุธยาตอนปลาย มีทางเดินสู่ตำหนักเป็นทางเดินอิฐเชื่อมมาจากด้านริมคลอง และหอระฆังโดยขึ้นทางชานด้านหลัง มีอาคารจำนวน 5 แห่ง เหลือเพียงฐานกระจายอยู่ในบริเวณเขตสังฆาวาส สันนิษฐานว่าเป็นศาลาโถงและศาลานั่งพักผ่อน

นอกจากโบราณสถานที่กล่าวมาแล้ว ยังมีซากโบราณสถานอีก 1 แห่ง ตั้งอยู่ริมฝั่งตะวันออกของถนนห่างจากบริเวณเขตพุทธาวาสขึ้นไปทางทิศเหนือประมาณ 20 เมตร เป็นอาคารก่ออิฐสอปูนทรงกลม 2 หลัง สันนิษฐานว่าเป็นอาคารสำหรับนั่งวิปัสสนา เนื่องจากพื้นที่ภายในค่อนข้างคับแคบ

## อ้างอิง

หมวดหมู่:โบราณสถานในจังหวัดพระนครศรีอยุธยา
หมวดหมู่:สิ่งก่อสร้างในสมัยกรุงศรีอยุธยา
เจ้าย่า
แผนแบ่งปาเลสไตน์ของสหประชาชาติ

**แผนแบ่งปาเลสไตน์ของสหประชาชาติ** () เป็นข้อเสนอของสหประชาชาติ ให้แบ่งปาเลสไตน์ในอาณัติในช่วงปลายอาณัติของบริเตน ในวันที่ 29 พฤศจิกายน ค.ศ. 1947 สมัชชาสหประชาชาติลงมติเห็นชอบแผนฯ เป็น**ข้อมติที่ 181 (2)**

ข้อมติฯ แนะนำให้ตั้งรัฐอาหรับและรัฐยิวซึ่งมีเอกราชทั้งคู่ และระบอบระหว่างประเทศพิเศษสำหรับนครเยรูซาเลม แผนแบ่งนี้เป็นเอกสารสี่ส่วนที่แนบท้ายข้อมติฯ กำหนดการสิ้นสุดของอาณัติ การทยอยถอนทหารบริติชและการลากเส้นขอบเขตระหว่างสองรัฐและเยรูซาเลม ส่วนที่ 1 ของแผนฯ กำหนดว่าอาณัติควรสิ้นสุดลงโดยเร็วที่สุดที่เป็นไปได้ และสหราชอาณาจักรจะถอนกำลังไม่เกินวันที่ 1 สิงหาคม ค.ศ. 1948 รัฐใหม่ทั้งสองจะมีอยู่สองเดือนหลังบริเตนถอนกำลัง แต่ไม่เกินวันที่ 1 ตุลาคม ค.ศ. 1948 แผนฯ ยังมุ่งแก้ไขปัญหาวัตถุประสงค์ที่ขัดกันและข้ออ้างของขบวนการที่เป็นปรปักษ์กันสองฝ่าย คือ ขบวนการชาตินิยมปาเลสไตน์และขบวนการไซออนิสต์ (หรือชาตินิยมยิว) แผนฯ ยังเรียกร้องให้มีสหภาพทางเศรษฐกิจระหว่างรัฐที่มีการเสนอ และการคุ้มครองสิทธิทางศาสนาและชนกลุ่มน้อย

แผนฯ ซึ่งมีการวางโดยร่วมมือกับองค์การยิว ได้รับการยอมรับโดยหน่วยงานยิวสำหรับปาเลสไตน์ (Jewish Agency for Palestine) แม้ไม่พอใจต่อการจำกัดดินแดนที่กำหนดต่อรัฐยิวที่มีการเสนอ ผู้นำและรัฐบาลอาหรับปฏิเสธแผนฯ และระบุว่าไม่เต็มใจยอมรับการแบ่งแยกดินแดนใด ๆ โดยอ้างว่าการแบ่งดินแดนขัดต่อหลักการการกำหนดการปกครองด้วยตนเองในกฎบัตรสหประชาชาติ

หลังสมัชชาสหประชาชาติรับข้อมติดังกล่าว พลันเกิดสงครามกลางเมืองในปาเลสไตน์ในอาณัติ ทำให้ไม่มีการนำแผนฯ ไปปฏิบัติ

## ดูเพิ่ม
* ทางออกสองรัฐ

## อ้างอิง

หมวดหมู่:ปาเลสไตน์ในอาณัติ
หมวดหมู่:สมัชชาสหประชาชาติ
หมวดหมู่:ประเทศอิสราเอล
หมวดหมู่:การแบ่ง (การเมือง)
โครงสร้างนิยม

ในทางสังคมวิทยา, มานุษยวิทยา, โบราณคดี, ประวัติศาสตร์ และ ภาษาศาสตร์ **โครงสร้างนิยม** () เป็นทฤษฎีทั่วไปของวัฒนธรรมและวิธีวิทยา ซึ่งส่อความว่าองค์ประกอบของวัฒนธรรมของมนุษย์จะต้องทำความเข้าใจผ่านวิถีของความสัมพันธ์กับระบบที่ใหญ่กว่า การศึกษาแบบโครงสร้างนิยมมีเป้าหมายในการหาโครงสร้างที่อยู่ภายใต้ทุกสิ่งที่มนุษย์ทำ, คิด, รับรู้ และ เข้าใจ

นักปรัชญา ไซมอน แบล็กเบิร์น สรุปในอีกทางว่าโครงสร้างนิยมคือ:ความเชื่อว่าปรากฏการณ์ในชีวิตมนุษย์ไม่สามารถเข้าใจได้ ยกเว้นแต่[จะเข้าใจได้]ผ่านความสัมพันธ์ระหว่างกัน (interrelations) ความสัมพันธ์เหล่านี้ก่อร่างขึ้นเป็นโครงสร้าง (structure) และเบื้องหลังของความหลากหลายทางท้องถิ่นในปรากฏการณ์ผิวเผินล้วนมีกฎที่มั่นคงของโครงสร้างซึ่งเป็นนามธรรม โครงสร้างนิยมในยุโรปเริ่มมีวิวัฒนาการในต้นศตวรรษที่ 20 โดยเฉพาะในฝรั่งเศสกับจักรวรรดิรัสเซีย ในฐานะภาษาศาสตร์โครงสร้างนิยมชองแฟร์ดีน็อง เดอ โซซูร์ และสำนักภาษาศาสตร์แบบปรากในยุคถัดมา มอสโก และ โคเปนเฮเกน ส่วนในฐานะขบวนการทางวิชาการ โครงสร้างนิยมกลายมาเป็นสกุลความคิดที่มาสืบทอดอัตถิภาวนิยม (existentialism) ภายหลังสงครามโลกครั้งที่สอง นักวิชาการสายมนุษยศาสตร์จำนวนมากได้นำเอาแนวคิดแบบโซซูร์มาใช้ในสายวิชาการของตน นักมานุษยวิทยา คลอด เลวี-สทรอส เป็นคนแรกที่ก่อให้เกิดความสนใจในโครงสร้างนิยมอย่างกว้างขวาง

การให้เหตุผลด้วยวิธีแบบโครงสร้างนิยมได้ถูกนำมาประยุกต์ใช้ในสาขาต่าง ๆ นับจากนั้น ทั้งในมานุษยวิทยา, สังคมวิทยา, จิตวิทยา, การวิจารณ์วรรณกรรม, เศรษฐศาสตร์ และ สถาปัตยกรรม นอกจากเลวี-สทรอส แล้ว นักคิดคนสำคัญที่เกี่ยวข้องกับโครงสร้างนิยมยังมี รอมัน จาโคบซัน และ นักจิตวิเคราะห์ แฌค เลค็อง

ในช่วงปลายทศวรรษ 1960s หลักการพื้นฐานจำนวนมากของโครงสร้างนิยมเริ่มถูกโจมตีโดยกระแสนักปรัชญาและนักวิชาการซึ่งส่วนใหญ่เป็นชาวฝรั่งเศส เช่น นักประวัติศาสตร์ มิแช็ล ฟูโกต์, แฌค เดรีดา, นักปรัชญาสายมากซิสต์ ลุยส์ อัลท์ฮัสเซอร์ และนักวิจารณ์วรรณกรรม โรลันด์ บาตส์ ในท้ายที่สุด แนวคิดของบุคคลเหล่านี้ได้ถูกเรียกว่าเป็นสกุลความคิดหลังโครงสร้างนิยม (Post-structuralism) ผู้สนับสนุนโครงสร้างนิยมเช่นเลค็อง ยังคงมีอิทธิพลต่อปรัชญาภาคพื้นทวีป และมีบางส่วนเสนอว่าแนวคิดแบบหลังโครงสร้างนิยมเป็นการสืบต่อของแนวคิดโครงสร้างนิยมเดิม

## อ้างอิง

## อ่านเพิ่ม

* Angermuller, Johannes. 2015. *Why There Is No Poststructuralism in France: The Making of an Intellectual Generation.* London: Bloomsbury.
* Roudinesco, Élisabeth. 2008. *Philosophy in Turbulent Times: [[Canguilhem]], [[Sartre]], [[Michel Foucault|Foucault]], [[Althusser]], [[Deleuze]], [[Derrida]]*. New York: Columbia University Press.

### แหล่งข้อมูลปฐมภูมิ
*Althusser, Louis. *[[Reading Capital]]*.
* Barthes, Roland. *[[S/Z]]*.
* Deleuze, Gilles. 1973. "À quoi reconnaît-on le structuralisme?" Pp.&nbsp;299–335 in *Histoire de la philosophie, Idées, Doctrines. Vol. 8: Le XXe siècle*, edited by F. Châtelet. Paris: Hachette
* de Saussure, Ferdinand. 1916. *[[Course in General Linguistics]]*.
* Foucault, Michel. *[[The order of things|The Order of Things]]*.
*Jakobson, Roman. *Essais de linguistique générale*.
* Lacan, Jacques. *[[Seminars of Jacques Lacan|The Seminars of Jacques Lacan]]*.
*Lévi-Strauss, Claude. *The Elementary Structures of Kinship*.
* —— 1958. *Structural Anthropology* [*Anthropologie structurale*]
* —— 1964–1971. *[[Mythologiques]]*
* Wilcken, Patrick, ed. *Claude Levi-Strauss: The Father of Modern Anthropology*.
โครงสร้างนิยม (แก้ความกำกวม)

**[[โครงสร้างนิยม]]** อาจหมายถึงการประยุกต์ใช้ทฤษฎีใน:

*โครงสร้างนิยม (สถาปัตยกรรม)
*โครงสร้างนิยม (ชีววิทยา)
*|โครงสร้างนิยม (ความสัมพันธ์ระหว่างประเทศ)
*|โครงสร้างนิยม (ภาษาศาสตร์)
*โครงสร้างนิยม (ปรัชญาของคณิตศาสตร์)
*โครงสร้างนิยม (ปรัชญาของวิทยาศาสตร์)
*โครงสร้างนิยม (จิตวิทยา)
*โครงสร้างนิยม (สังคมวิทยา) หรือรู้จักในชื่อ structural functionalism
*ลัทธิมากซ์โครงสร้างนิยม
*มานุษยวิทยาโครงสร้างนิยม
*ขบวนการภาพยนตร์โครงสร้างนิยม
เท็นซนโคริน

ในเทพปกรณัมญี่ปุ่น ***เท็นซนโคริน*** () เป็นวงศ์สกุลของนินิงิ-โนะ-มิโกโตะ หลานชายของอามาเตราซุ จากสวรรค์ (ทากามางาฮาระ) ถึงอาชิฮาระ โนะ นากัตสุกูนิ ตำนานกล่าวว่า ที่ตั้งของวงศ์สกุลโดยตรงอยู่ที่ทากาจิโฮะ-กาวาระในประเทศญี่ปุ่น หลังจากนั้น โฮโอริ ลูกชายของนินิงิ ถือกำเนิดขึ้น

## อ้างอิง

หมวดหมู่:ปรัมปราวิทยาญี่ปุ่น
ดนัย นพสุวรรณวงศ์

**ดนัย นพสุวรรณวงศ์** (29 พฤษภาคม พ.ศ. 2477 – 20 กรกฎาคม พ.ศ. 2560) อดีตสมาชิกสภาผู้แทนราษฎรจังหวัดบุรีรัมย์ และอดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์

## ประวัติ
ดนัย เกิดเมื่อวันที่ 29 พฤษภาคม พ.ศ. 2477 
ด้านครอบครัวสมรสกับนางบังอร นพสุวรรณวงศ์ อดีตผู้สมัคร สส.บุรีรัมย์ หลายสมัย สำเร็จการศึกษาประกาศนียบัตรหลักสูตรเจ้าหน้าที่ประชาสัมพันธ์ระดับบริหาร รุ่นที่ 1 จากโรงเรียนการประชาสัมพันธ์ สังกัดกรมประชาสัมพันธ์ สำนักนายกรัฐมนตรี (ปัจจุบันคือ สถาบันการประชาสัมพันธ์)

## การทำงาน
ดนัย ทำธุรกิจรับเหมาก่อสร้างในจังหวัดบุรีรัมย์ ต่อมาเข้าสู่งานการเมืองโดยการลงสมัครรรับเลือกตั้งและได้รับเลือกเป็นสมาชิกสภาผู้แทนราษฎรจังหวัดบุรีรัมย์ เขต 1 ในนามพรรคประชาธิปัตย์ เป็น สส.คนแรกและคนเดียวของพรรคประชาธิปัตย์ที่ชนะการเลือกตั้งในจังหวัดบุรีรัมย์ในปี 2519 หลังจากนั้นเขาก็เว้นวรรคไปอีกเป็นระยะเวลานาน ในปี 2548 ก็ยังได้ลงสมัครรับเลือกตั้ง สส.แบบบัญชีรายชื่อ พรรคประชาธิปัตย์ ลำดับที่ 79 แต่ไม่ได้รับเลือกตั้ง จนกระทั่งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็น สส.แบบสัดส่วน กลุ่มจังหวัดที่ 4 เป็นลำดับที่ 2 ของพรรคประชาธิปัตย์ เป็นกลับเข้าสู่สภาผู้แทนราษฎรอีกครั้ง ในรอบ 30 ปี และยังเป็น สส.ที่พรรคประชาธิปัตย์มอบหมายให้ดูแลพื้นที่จังหวัดบุรีรัมย์ รวมทั้งได้รับมอบหมายให้ทำหน้าที่กรรมาธิการวิทยาศาสตร์และเทคโนโลยี 

หลังจากนั้นในปี 2554 เขาก็ยังได้ลงสมัครรับเลือกตั้ง สส.แบบบัญชีรายชื่อ พรรคประชาธิปัตย์ ลำดับที่ 53 แต่ไม่ได้รับเลือกตั้ง

ดนัย เคยเป็นกรรมการบริหารพรรคประชาธิปัตย์ ในปี 2526 และเคยเป็นกรรมการบริหารพรรคประชาชน ในปี พ.ศ. 2531 ต่อมาเป็นที่ปรึกษาพรรคประชาธิปัตย์

ดนัย ถึงแก่กรรมในปี 2560 มีพิธีพระราชทานเพลิงศพ ณ วัดกลาง อำเภอเมืองบุรีรัมย์ จังหวัดบุรีรัมย์

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดบุรีรัมย์
หมวดหมู่:นักธุรกิจจากจังหวัดบุรีรัมย์
หมวดหมู่:นักการเมืองจากจังหวัดบุรีรัมย์
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:พรรคประชาธรรม (พ.ศ. 2517)
หมวดหมู่:นักการเมืองพรรคประชาธิปัตย์
หมวดหมู่:พรรคประชาชน (พ.ศ. 2531)
หมวดหมู่:พรรคความหวังใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
วัดแร้ง

**วัดแร้ง** เป็นโบราณสถานประเภทวัดร้าง ตั้งอยู่ ณ หมู่ที่ 2 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา ติดกับวัดเจ้าย่า และอยู่ใกล้กับวัดหน้าพระเมรุ

วัดแร้งสร้างขึ้นในสมัยกรุงศรีอยุธยา แต่ไม่ปรากฏหลักฐานว่าสร้างเมื่อใดและใครเป็นผู้สร้าง

*[[พระราชพงศาวดาร ฉบับพระราชหัตถเลขา]]* กล่าวถึงเหตุการณ์ที่ขุนพิเรนทรเทพ (ต่อมาคือ สมเด็จพระมหาธรรมราชาธิราช) ได้ฆ่าขุนวรวงศาธิราช นางพระยาแม่อยู่หัวศรีสุดาจันทร์ และพระราชบุตรีของทั้งสอง แล้วนำศพมาเสียบประจานไว้ที่วัดแร้ง ดังนี้

ปัจจุบัน กรมศิลปากรได้บูรณะปฏิสังขรณ์วัดแร้งและขึ้นทะเบียนวัดเป็นโบราณสถาน

## อ้างอิง

หมวดหมู่:โบราณสถานในจังหวัดพระนครศรีอยุธยา
แร้ง
หมวดหมู่:สิ่งก่อสร้างในสมัยกรุงศรีอยุธยา
วัดโพรงมะเดื่อ

**วัดโพรงมะเดื่อ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงมะเดื่อ อำเภอเมืองนครปฐม จังหวัดนครปฐม

วัดโพรงมะเดื่อ เดิมอยู่ที่บ้านพลับหรือบ้านหนองหิน ต่อมาย้ายมาสร้างตรงท้ายบ้านหนองฉิม ที่ตรงนั้นมีเนินสูงมากเดี๋ยวนี้ยังมีกรวด กระเบื้อง เศษอิฐมากมายเป็นหลักฐานอยู่และตั้งอยู่นานเท่าไรไม่ปรากฏ หลังจากนั้น ก็ย้ายมาตั้งที่ตลาดโรงสี มาตลอดจนทุกวันนี้ วัดก่อตั้งเมื่อ พ.ศ. 2371 เดิมชื่อว่า **วัดหัวเข้** และในคลองมีต้นมะเดื่อใหญ่ สันนิษฐานว่าจระเข้คงอาศัยอยู่ในโพรงมะเดื่อนี้ จึงได้เรียกว่า "วัดโพรงมะเดื่อ" ตามชื่อของหมู่บ้าน เดิมบ้านโพรงมะเดื่อมีชื่อว่า *บ้านหัวเข้* วัดได้รับพระราชทานวิสุงคามสีมาเมื่อ พ.ศ. 2513 พ.ศ. 2528 วัดได้ดำเนินการจัดตั้งและอุปถัมภ์โรงเรียนมัธยมศึกษาโพรงมะเดื่อ วิทยาคม   

อุโบสถหลังเก่าสร้างเมื่อประมาณ พ.ศ. 2411 ก่อนสร้างทางรถไฟ อุโบสถหลังใหม่สร้างเมื่อประมาณ พ.ศ. 2511

## รายนามเจ้าอาวาส
* พระอาจารย์พุด
* พระอาจารย์เลียบ
* พระอาจารย์เคน
* พระอาจารย์ผู
* พระอาจารย์มี
* พระอาจารย์ดำ
* พระครูเกษมธรรมนันท์ (ทองอยู่ ธมฺมสโร)
* พระครูปัจฉิมทิศบริหาร (ฉอย ญาณจฺฉนฺโท)
* พระครูอุทุมพรวิหารวัฒน์ (สำลี ธีรปญโญ)
* พระครูปฐมธรรมรักษ์ (ประสิทธิ์ชัย ปณฺฑฺโต ป.ธ.7)

## อ้างอิง

โพรงมะเดื่อ
หน่วยลาดตระเวนกองเสนาธิการ

**หน่วยลาดตระเวนกองเสนาธิการ** (ชื่อในอดีต: **หน่วย 269**, **หน่วย 262**) มีชื่อที่รู้จักโดยทั่วไปว่า **ซาเยเรต มัตคาล** (, ) เป็นหน่วยทหารลาดตระเวนพิเศษ (*ซาเยเรต*) ภายใต้การบังคับบัญชาจากกองเสนาธิการ (*มัตคาล*) มีสมญาว่า "The Unit" เป็นหน่วยรบพิเศษหลัก ของหน่วยรบพิเศษประเทศอิสราเอล 

มีหน้าที่เป็นหน่วยข่าวกรองภาคสนาม, ปฏิบัติการลาดตระเวนเชิงลึกเบื้องหลังแดนข้าศึก เพื่อการข่าวกรองทางยุทธศาสตร์ รวมถึงปฏิบัติการเฉพาะกิจด้านการต่อต้านการก่อการร้าย กับการชิงตัวประกัน ภายนอกประเทศอิสราเอล ต้นแบบของหน่วยรับมาจากหน่วยปฏิบัติการพิเศษทางอากาศ (SAS) กองทัพบกสหราชอาณาจักร และได้นำคำขวัญของเอสเอเอสมาใช้เป็นคำขวัญประจำหน่วยลาดตระเวนกองเสนาธิการ คือ "ผู้กล้าคือผู้ชนะ" หน่วยลาดตระเวนกองเสนาธิการมีการฝึกเพิ่มขีดความสามารถด้านกลยุทธ์ทหารร่วมกับชุดปฏิบัติการรบพิเศษ – เดลตา ที่ 1 (กองกำลังเดลตา) กองทัพบกสหรัฐ และเป็นหน่วยปฏิบัติการพิเศษที่ดำเนินภารกิจพิเศษที่ขึ้นตรงต่อกรมข่าวกรองทหารอิสราเอล

## ประวัติ
ใน ค.ศ. 1954 หน่วยปฏิบัติการพิเศษหน่วยแรกของอิสราเอล—ซึ่งคือหน่วย 101—ได้ถูกยุบหลังจากการโวยวายที่เกิดจากการสังหารหมู่ที่กิบยา สิ่งนี้ทำให้กองกำลังป้องกันอิสราเอลไม่มีหน่วยกองกำลังพิเศษเฉพาะนอกเหนือจากกองเรือ 13 ของกองทัพเรือ ซึ่งเป็นหน่วยคอมมานโดของกองทัพเรือที่ไม่สามารถแทนที่หน่วย 101 ได้ทั้งหมด ส่วนใน ค.ศ. 1957 พันตรี แอฟราฮัม อาร์นัน (นี เฮอร์ลิง) อดีตนักศึกษาเยชีวาและนักรบพัลมัช ได้ยื่นคำร้องต่อกองเสนาธิการของกองกำลังป้องกันอิสราเอล เพื่อสร้างหน่วยรบที่สามารถส่งไปยังดินแดนที่ศัตรูยึดครอง เพื่อปฏิบัติภารกิจรวบรวมข่าวกรองลับสุดยอด แนวคิดของอาร์นัน (ได้รับการสนับสนุนโดยเดวิด เบนกูเรียน และยิตส์ฮัก ราบิน) คือการสร้างหน่วยที่จะคัดเลือกเฉพาะเยาวชนอิสราเอลที่ดีที่สุดและฉลาดที่สุดเท่านั้น นักรบที่คาดหวังจะต้องได้รับการเลือกมากับมือ โดยต้องเป็นทหารที่ดีที่สุดทั้งทางร่างกายและสติปัญญา ที่เดิมเป็นส่วนหนึ่งของหน่วย 154 (หน่วย 504 ในปัจจุบัน) ของอาร์มัน ทั้งนี้ หน่วยลาดตระเวนกองเสนาธิการได้เริ่มปฏิบัติการด้วยตนเองในอีกหนึ่งปีต่อมาในฐานะหน่วยปฏิบัติการพิเศษของกองเสนาธิการ ซึ่งจำลองมาจากหน่วยปฏิบัติการพิเศษทางอากาศ สมาชิกของหน่วยได้รับการฝึกโดยผู้สะกดรอยเบดูอินเพื่อให้เข้าใจถึงศัตรูของพวกเขาได้ดีขึ้น หนึ่งปีหลังจากการก่อตั้งฝูงบินเฮลิคอปเตอร์ฝูงแรกของอิสราเอล ความร่วมมืออย่างใกล้ชิดระหว่างทั้งสองหน่วยทำให้หน่วยลาดตระเวนกองเสนาธิการสามารถประจำการในดินแดนอาหรับได้นานขึ้นและลึกกว่ารุ่นก่อน วิสัยทัศน์ของอาร์นันสำหรับหน่วยลาดตระเวนกองเสนาธิการ (ซึ่งเขาได้เป็นผู้บังคับบัญชาคนแรก) คือหน่วยที่จะดำเนินการรวบรวมข่าวกรองเชิงกลยุทธ์และปฏิบัติการอื่น ๆ ดังนั้นจะได้รับภารกิจจากกองเสนาธิการเท่านั้น นอกจากนี้ หน่วยลาดตระเวนกองเสนาธิการจะประเมินอาวุธและหลักนิยมใหม่ ๆ ที่อาจส่งผลต่อกองกำลังป้องกันอิสราเอลทั้งหมด

## การรับสมัครและการฝึก

thumb|ทหารหน่วยลาดตระเวนกองเสนาธิการ|150px

## สมาชิกที่มีชื่อเสียง

150px|thumb|เอฮุด บารัค

## ปฏิบัติการ

## ดูเพิ่ม
* กองกำลังป้องกันอิสราเอล 
* กองเรือ 13
* หน่วยชาลดัก

## อ้างอิง

## แหล่งข้อมูลอื่น

* 

หมวดหมู่:หน่วยชิงตัวประกัน
หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ 
หมวดหมู่:ก่อตั้งในปี พ.ศ. 2500
หมวดหมู่:หน่วยรบพิเศษของอิสราเอล
หมวดหมู่:หน่วยปฏิบัติการพิเศษทางอากาศ
วัดห้วยจระเข้

**วัดห้วยจระเข้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม

วัดห้วยจระเข้มีเจ้าอาวาสรูปแรกคือ พระครูปราจิณทิศบริหาร และหลังจากนั้นในปี ร.ศ. 119 พระครูปราจิณทิศบริหารได้นำหนังสือขอพระราชทานวิสุงคามสีมา โดยให้พระยาสุนทรบุรี เสด็จราชการมณฑลนครไชยศรี กราบบังคมทูลพระบาทสมเด็จพระจุลจอมเกล้าเจ้าอยู่หัวขอพระราชทานวิสุงคามสีมา จนได้รับพระราชทานเมื่อวันที่ 9 กรกฎาคม พ.ศ. 2443 ต่อมาหลวงปู่นาค เดิมจำพรรษาอยู่ที่วัดพระปฐมเจดีย์ และขณะนั้นพระบาทสมเด็จพระจุลจอมเกล้าเจ้าอยู่หัวโปรดให้ย้ายกุฏิสงฆ์จากทางทิศเหนือไปตั้งทางด้านทิศใต้ แต่หลวงปู่นาคก็มิได้ย้าย แต่ท่านกลับมาจำพรรษาอยู่ที่วัดห้วยจระเข้ เมื่อ พ.ศ. 2447 และหลังจากพระครูปราจิณทิศบริหารมรณภาพ หลวงปู่นาค หรือ พระครูปัจฉิมทิศบริหาร ก็ได้ขึ้นเป็นเจ้าอาวาส จนท่านได้มรณภาพเมื่อ พ.ศ. 2453 พระครูอุตตรการบดี (สุข ปทุมสฺสวณฺโณ) เป็นเจ้าอาวาส และได้เปลี่ยนชื่อวัดมาเป็น **วัดนาคโชติการาม** แต่ประชาชนไม่นิยมเรียกกัน โดยจะเรียกว่า **วัดใหม่ห้วยจระเข้** และต่อมาตัดคำว่า "ใหม่" ออกไปจนถึงปัจจุบันนี้

หลวงปู่นาค โชติโก เป็นอดีตพระเกจิอาจารย์ชื่อดังนครปฐม ที่ได้รับความเลื่อมใสศรัทธา มีชื่อเสียงโด่งดังในการสร้าง *[[พระปิดตา]]เนื้อเมฆพัด* ซึ่งเมฆพัด เป็นโลหะที่ได้จากการเล่นแร่แปรธาตุตามตำราของไทยโบราณ เชื่อว่าเป็นธาตุกายสิทธิ์มีฤทธานุภาพในตัวเอง ผู้ศรัทธานิยมเล่นกัน 3 พิมพ์ ได้แก่ พิมพ์ท้องแฟบ พิมพ์ท้องป่อง และ พิมพ์หูกระต่าย พระปิดตาที่ท่านสร้างขึ้น มีพุทธลักษณะงดงาม ด้านศีรษะจะใหญ่ มือใหญ่ โยงก้นแต่ไม่ทะลุไปด้านหลัง มักปรากฏรอยจารของท่าน ในสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประทับแรม ณ พระราชวังสนามจันทร์ พร้อมด้วยสมเด็จกรมพระยาดำรงราชานุภาพ จะเสด็จกราบนมัสการหลวงปู่นาคเป็นประจำ ซึ่งมีเรื่องเล่ากันว่า หลวงปู่นาคได้ถวายพระปิดตาไว้บูชาคู่พระวรกายพระองค์ท่านด้วยเช่นกัน

## อ้างอิง

ห้วยจระเข้
วัดลาดหญ้าแพรก

**วัดลาดหญ้าแพรก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระกระเทียม อำเภอเมืองนครปฐม จังหวัดนครปฐม มีเนื้อที่ตั้งวัด 25 ไร่ 1 งาน 46 ตารางวา

แต่เดิมหมู่บ้านลาดหญ้าแพรกไม่มีวัดเมื่อต้องการจะทำบุญใส่บาตร ต้องเดินทางไปที่วัดหนองเสือ ซึ่งอยู่ห่างจากหมู่บ้านลาดหญ้าแพรกถึง 5 กิโลเมตร โดยประมาณ จึงไม่ค่อยได้รับความสะดวกเท่าใด จนเมื่อมีพระธุดงค์ผ่านมา ชาวบ้านทั้งเจ้าของที่ดินจึงกราบอาราธนาให้ท่านรับถวายที่ดิน เพื่อสร้างวัดตั้งแต่นั้นเป็นต้นมา โดยได้รับการถวายที่ดิน เมื่อ ร.ศ. 130 จากพระอธิการคำ  และได้รับถวายจากนางจันทรา เมื่อ พ.ศ. 2488 รวมเนื้อที่ได้ 19 ไร่ 2 งาน 75 ตารางวา ในยุคนั้นยังไม่มีโฉนดที่ดิน กระทั่งในสมัยหลวงพ่อพระอธิการโป๊ะ มหาธมฺโม เป็นเจ้าอาวาส ทางกรมที่ดิน จึงออกหนังสือการครอบครองที่ดิน เมื่อวันที่ 14 เมษายน พ.ศ. 2498 ในระยะแรกได้สร้างเสนาสนะกุฏิพระสงฆ์สามเณร ศาลา สร้างพระประธานประจำวัดที่เรียกชื่อท่านว่า *หลวงพ่อพระใหญ่* ต่อมาเปลี่ยนนามมาเป็น *หลวงพ่อโตศักดิ์สิทธิ์* ซึ่งมีการบูรณะหลายครั้ง

เมื่อมีการสืบค้นประวัติการสร้างวัดลาดหญ้าแพรก เคยเป็นวัดร้างมาระยะหนึ่งที่ไม่มีพระจำวัดเลย ไม่สามารถสืบค้นได้ว่าได้รับการพระราชทานวิสุงคามสีมา ตั้งแต่เมื่อใด ได้ค้นเอกสารจากกรมศาสนาพบเพียงได้รับการตั้งเป็นวัดเมื่อ พ.ศ. 2433

## รายนามเจ้าอาวาส
* หลวงพ่อทรัพย์
* พระอธิการโป๊ะ มหาธมฺโม
* พระอธิการสาย สุธมฺโม
* พระครูธรรมธรสาลี ปภสฺสโร
* พระมหาถาวร ฐานวโร
* พระมหาพาน ฉนฺทธมฺโม
* พระมหาเกรียงศักดิ์ ฐิตมโน
* พระมหาเช้า สิริปญฺโญ

## อ้างอิง

ลาดหญ้าแพรก
วัดทุ่งเศรษฐี (จังหวัดสมุทรสงคราม)

**วัดทุ่งเศรษฐี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

วัดทุ่งเศรษฐี เดิมชื่อ **วัดทุ่ง** เป็นวัดร้างมากกว่า 200 ปี เพราะถูกพม่าเผา น่าจะมีผู้คนอพยพหนีภัยมาหลบอาศัยอยู่ เพราะหน้าวัดมีคลองชื่อว่า *คลองวัดทุ่ง* ต่อมาได้ก่อตั้งเป็นสำนักสงฆ์ในพื้นที่เดิม และได้รับอนุญาตจัดตั้งเป็นวัด แล้วใช้ชื่อว่า "วัดทุ่งเศรษฐี" เป็นวัดลำดับที่ 110 ของจังหวัดสมุทรสงคราม มีพระครูสังฆรักษ์วิทยา ญาณธมโม เป็นเจ้าอาวาสตั้งแต่ พ.ศ. 2539 โดยมีหลวงพ่อแดง นันทิโย แดงแห่งวัดอินทรารามได้เข้ามาบุกเบิกจัดทำเป็นสถานที่ปฏิบัติธรรมและสร้างวัดแบบสวนป่า ตั้งเป็นวัดเมื่อวันที่ 28 พฤษภาคม พ.ศ. 2546 ได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 ได้เปลี่ยนชื่อชื่อวัดทุ่ง มาเป็น "วัดทุ่งเศรษฐี" เพื่อความเป็นสิริมงคล

อุโบสถแบบเรียบง่าย โดยใช้แบบจากอุโบสถวัดพระราม ๙ กาญจนาภิเษก สิ่งศักดิ์สิทธิ์ประจำวัดคือ พระสีวลี เนื้อปูนปั้น ความสูงประมาณ 180 เซนติเมตร เดิมทีประดิษฐานอยู่ที่วัดอินทาราม

## อ้างอิง

ทุ่งเศรษฐี
โซซีบีนี ทุนซี

**โซซีบีนี ทุนซี** (อังกฤษ: Zozibini Tunzi; เกิด 18 กันยายน 2536) เป็นนางแบบชาวแอฟริกาใต้และเจ้าของตำแหน่งนางงามจักรวาล 2019 ก่อนหน้านี้ทุนซีได้รับตำแหน่ง นางงามแอฟริกาใต้ 2019 เธอเป็นผู้หญิงคนที่สามจากแอฟริกาใต้ที่ได้รับตำแหน่ง และเป็นนางงามผิวดำคนแรกในรอบหลายปีนับตั้งแต่ไลลา ลอปึช นางงามชาวแองโกลาได้รับตำแหน่ง นางงามจักรวาล 2011

ทุนซีเกิดที่บิโช จังหวัดอีสเทิร์นเคป โดยมีแม่ชื่อ ฟิลิซวา โนดาปุ และพ่อชื่อ ลุงกิซา ทุนซี และได้เติบโตใกล้หมู่บ้านซิดวัดเวนี ทุนซีเป็นหนึ่งในน้องสาวสี่คน ต่อมาเธอย้ายไปที่เคปทาวน์โดยตั้งรกรากอยู่ที่ชานเมืองการ์เด้นส์เพื่อเข้าเรียนที่มหาวิทยาลัยเทคโนโลยีเคปเพนินซูลา เธอสำเร็จการศึกษาระดับอนุปริญญาแห่งชาติด้านการจัดการการประชาสัมพันธ์ในปี 2018

ในปี 2017 ทุนซีทำงานเป็นนางแบบและอาศัยอยู่ในอีสท์ลอนดอน จังหวัดอีสเทิร์นเคป

ก่อนที่จะได้รับรางวัลนางงามแอฟริกา ทุนซีสำเร็จการศึกษาระดับปริญญาตรีสาขาเทคโนโลยีการจัดการการประชาสัมพันธ์ที่มหาวิทยาลัยเทคโนโลยีเคปเพนินซูลา และทำงานเป็นบัณฑิตฝึกงานในแผนกประชาสัมพันธ์ของ Ogilvy Cape Town

## การประกวด
### มิสเซาท์แอฟริกา
[thumb|left|275px|ทุนซีเข้าพบนักการเมืองและนักข่าว ณ [จาการ์ตา|กรุงจาการ์ตา]]

ทุนซีเข้าประกวดมิสเซาท์แอฟริกา 2017 และสามารถเข้าถึงรอบ 26 คนสุดท้าย เธอได้กลับมาประกวดอีกครั้งในปี 2019 และได้ตำแหน่งชนะเลิศ

### [[นางงามจักรวาล 2019]]
[thumb|right|275px|ทุนซีได้สวมมงกุฎและมอบสายสะพายให้แก่ อายู เมาลีดา ในการประกวด [ปูเตอรีอินโดเนซียา2020]]

ทุนซีเดินทางมาถึงที่แอตแลนตา รัฐจอร์เจีย สำหรับการประกวดนางงามจักรวาล 2019 ในเดือนพฤศจิกายน ปี 2019 เธอเข้าแข่งขันรอบคัดเลือกในวันที่ 6 ธันวาคมและแข่งขันรอบชิงชนะเลิศในวันที่ 8 ธันวาคมที่ Tyler Perry Studios ในระหว่างการแข่งขัน ทุนซีก้าวขึ้นสู่ยี่สิบอันดับแรกในฐานะผู้เข้ารอบรองชนะเลิศคนแรกของภูมิภาคทวีปแอฟริกา/เอเชียแปซิฟิก จากนั้นเธอก็ก้าวไปสู่สิบอันดับแรกจากนั้นห้าอันดับแรกและในที่สุดก็เป็นสามคนสุดท้าย ในตอนท้ายของการแข่งขัน ทุนซีได้รับการสวมมงกุฎโดยแคทรีโอนา เกรย์ นางงามจักรวาล 2018 จากประเทศฟิลิปปินส์

## อ้างอิง

## แหล่งข้อมูลอื่น
*
*

หมวดหมู่:ผู้ชนะการประกวดนางงามจักรวาล
หมวดหมู่:ผู้ชนะการประกวดนางงาม
หมวดหมู่:นางแบบแอฟริกาใต้
หมวดหมู่:บุคคลจากจังหวัดอีสเทิร์นเคป
หมวดหมู่:นางงาม
วัดเกิดการอุดม

**วัดเกิดการอุดม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสาม อำเภอคลองหลวง จังหวัดปทุมธานี มีที่ดินตั้งวัด 14 ไร่ 1 งาน 84 ตารางวา

วัดเกิดดารอุดมได้รับอนุญาตให้สร้างเมื่อวันที่ 1 พฤษภาคม พ.ศ. 2482 โดยมีนายขอด เกิดการ เป็นผู้ถวายที่ดินและดำเนินการสร้างวัด ตั้งชื่อวัดว่า **วัดตาขอด** ตามผู้สร้างวัด วัดเกิดการอุดมได้รับพระราชทานวิสุงคามสีมาเมื่อวันที่ 8 กันยายน พ.ศ. 2478 และผูกพัทธสีมาในปีเดียวกัน ทางวัดได้เปิดสอนพระปริยัติธรรมตั้งแต่ พ.ศ. 2500 นอกจากนั้นทางวัดยังได้ให้ทางราชการตั้งโรงเรียนในที่ดินของวัดด้วย

อาคารเสนาสนะที่สำคัญ ได้แก่ อุโบสถกว้าง 6 เมตร ยาว 21 เมตร กุฏิสงฆ์ 9 หลัง ศาลาอเนกประสงค์ 1 หลัง หอสวดมนต์สร้างเมื่อ พ.ศ. 2496 และศาลาการเปรียญสร้างเมื่อ พ.ศ. 2518

## รายนามเจ้าอาวาส
* พระมหาสุนทร ปุณฺณธมฺโม
* พระอธิการไสว
* พระอธิการบุญสม
* พระอธิการอุดม วฑฺฒนธมฺโม
* พระกิมฮง ทตฺตวณฺโร
* พระครูวิวิธกิจจาทร (ประเสริฐ สิทฺธิญาโณ) 

## อ้างอิง

เกิดการอุดม
การยุบจักรวรรดิโรมันอันศักดิ์สิทธิ์

**การยุบจักรวรรดิโรมันอันศักดิ์สิทธิ์** เกิดขึ้นโดยพฤตินัยในวันที่ 6 สิงหาคม ค.ศ. 1806 เมื่อจักรพรรดิฟรันทซ์ที่ 2 จักรพรรดิโรมันอันศักดิ์สิทธิ์องค์สุดท้ายแห่งราชวงศ์ฮาพส์บวร์ค-ลอแรนสละราชสมบัติและปลดปล่อยรัฐทั้งหมดจากคำสัตย์และข้อผูกพันกับจักรวรรดิ นับตั้งแต่สมัยกลาง จักรวรรดิโรมันอันศักดิ์สิทธิ์ได้รับการยอมรับจากยุโรปตะวันตกว่าเป็นจักรวรรดิที่สืบทอดจากจักรวรรดิโรมันอย่างชอบธรรม เนื่องจากปกครองโดยประมุขที่พระสันตะปาปาประกาศให้เป็นจักรพรรดิโรมัน จักรพรรดิโรมันอันศักดิ์สิทธิ์สืบทอดแนวคิดที่จักรพรรดิโรมันมีอำนาจเหนือคริสตชนทั้งภายในและภายนอกจักรวรรดิ ซึ่งต่อมาแนวคิดนี้ถูกคุกคามเมื่อมีการจัดตั้งรัฐเอกราชสมัยใหม่ในคริสต์ศตวรรษที่ 16 และ 17

จักรวรรดิโรมันอันศักดิ์สิทธิ์ในสมัยคริสต์ศตวรรษที่ 18 ถูกมองว่าเป็นราชาธิปไตยที่ "ผิดปกติ" และ "เสื่อมโทรม" ทั้งยังถูกมองว่ามีระบอบการปกครองที่ "แปลกประหลาด" จักรวรรดิขาดทั้งกองทัพประจำการและกองคลังกลาง นอกจากนี้จักรพรรดิที่มาจากการเลือกตั้งไม่สามารถใช้อำนาจส่วนกลางได้อย่างมีประสิทธิภาพ ปลายคริสต์ศตวรรษที่ 18 จักรวรรดิเข้าร่วมสงครามปฏิวัติฝรั่งเศสและสงครามนโปเลียน ซึ่งแม้ช่วงแรกจักรวรรดิจะป้องกันตนเองได้ดี แต่ภายหลังการทำสงครามกับนโปเลียนกลับนำไปสู่จุดจบของจักรวรรดิ

ปี ค.ศ. 1804 นโปเลียนสถาปนาตนเองเป็นจักรพรรดิแห่งชาวฝรั่งเศส จักรพรรดิฟรันทซ์ที่ 2 จึงตอบโต้ด้วยการสถาปนาตนเองเป็นจักรพรรดิออสเตรีย โดยยังดำรงพระอิสริยยศเป็นจักรพรรดิโรมันอันศักดิ์สิทธิ์ ทั้งนี้เพื่อแสดงความเท่าเทียมกันระหว่างฝรั่งเศสกับออสเตรีย  แต่ในขณะเดียวกันก็แสดงให้เห็นว่าตำแหน่งจักรพรรดิโรมันอันศักดิ์สิทธิ์ของพระองค์สูงกว่าตำแหน่งทั้งสอง อย่างไรก็ตาม ความพ่ายแพ้ของออสเตรียในยุทธการที่เอาสเทอร์ลิทซ์และการแยกตัวของรัฐในปกครองจำนวนมากเพื่อตั้งเป็นรัฐบริวารของฝรั่งเศสนาม สมาพันธรัฐแห่งแม่น้ำไรน์ ส่งผลให้จักรวรรดิล่มสลายลงในที่สุด อนึ่ง การสละราชสมบัติร่วมกับการยุบสถาบันการเมืองดังกล่าวอาจเป็นการขจัดความเป็นไปได้ที่จักรพรรดินโปเลียนจะสถาปนาตนเองเป็นจักรพรรดิโรมันอันศักดิ์สิทธิ์ ซึ่งจะลดฐานะของจักรพรรดิฟรันทซ์ที่ 2 ลงเป็นบริวารของจักรพรรดินโปเลียน

ปฏิกิริยาต่อการยุบจักรวรรดิโรมันอันศักดิ์สิทธิ์มีตั้งแต่ไม่รู้สึกใด ๆ จนถึงสิ้นหวัง ประชาชนในกรุงเวียนนา เมืองหลวงของจักรวรรดิฮาพส์บวร์คแสดงความหวาดกลัวต่อการสูญเสียจักรวรรดิ บางส่วนตั้งคำถามถึงความชอบธรรมตามกฎหมายของประกาศดังกล่าว โดยส่วนใหญ่เห็นว่าการสละราชสมบัตินั้นถูกกฎหมาย แต่การยุบจักรวรรดิและปลดปล่อยรัฐทั้งหมดนั้นอยู่นอกเหนืออำนาจของจักรพรรดิ ทำให้เจ้านครรัฐและประชาชนจำนวนมากไม่ยอมรับประกาศนี้ ยิ่งไปกว่านั้น ประชาชนบางส่วนยังเชื่อว่าการยุบจักรวรรดิเป็นข่าวลวงโดยเจ้าหน้าที่ท้องถิ่น ในเยอรมนี การยุบจักรวรรดิโรมันอันศักดิ์สิทธิ์ถูกเปรียบเปรยว่าเป็นหายนะครั้งใหญ่เหมือนการเสียกรุงทรอย นอกจากนี้บางส่วนยังเชื่อว่าเป็นวันสิ้นโลก เนื่องจากมีตำนานสมัยกลางกล่าวถึงจักรพรรดิโรมันองค์สุดท้ายที่จะปรากฏตัวในวันโลกาวินาศ เพื่อสร้างโลกใหม่

## อ้างอิง

หมวดหมู่:การล่มสลายของจักรวรรดิ

หมวดหมู่:สงครามนโปเลียน
หมวดหมู่:คริสต์ศตวรรษที่ 19
หมวดหมู่:จักรพรรดิฟรันทซ์ที่ 2 และ 1
เดเอ็ฟเอ็ล-ซูเพอร์คัพ 2021

** เดเอ็ฟเอ็ล-ซูเพอร์คัพ 2021** เป็นการแข่งขันฟุตบอลเดเอ็ฟเอ็ล-ซูเพอร์คัพครั้งที่ 12 ซึ่งเป็นการแข่งขันฟุตบอลประจำปีระหว่างทีมขนะเลิศบุนเดิสลีกา ฤดูกาล 2020–21  ไบเอิร์นมิวนิก  พบกับทีมชนะเลิศเดเอ็ฟเบ-โพคาล ฤดูกาล 2020–21 โบรุสซีอาดอร์ทมุนด์ การแข่งขันจะเกิดขึ้นในปี ค.ศ. 2021 ณ สนามอัลลีอันทซ์อาเรนา มิวนิก

## ทีม
*ในตารางนี้ ห้วข้อ การเข้ารอบก่อนหน้านี้ หมายถึงเฉพาะการเข้าแข่งขันภายใต้ชื่อ เดเอ็ฟเอ็ล-ซูเพอร์คัพ เท่านั้น*

## ภูมิหลัง
การแข่งขันในนัดนี้บับเป็นแดร์คลัสซิคเคอร์ครั้งที่ 130 และเป็นครั้งที่ 9 ในเดเอ็ฟเอ็ล-ซูเพอร์คัพ โดยผลการพบกันทั้งสองทีมต่างชนะเท่ากันที่ 4 ครั้ง โดยครั้งล่าสุดเกิดขึ้นเมื่อปีที่แล้ว โดยเป็น ไบเอิร์น ที่ชนะไปด้วยคะแนน 3–2 ที่อลิอันทซ์อาเรนา

ไบเอิร์นมิวนิก ได้เข้าร่วมในรายการนี้จากการชนะเลิศ บุนเดิสลีกา ฤดูกาล 2020–21 โดยเกิดขึ้นหลังจากแอร์เบ ไลพ์ซิซ พ่ายแพ้ต่อดอร์ทมุนด์ 3–2 ในวันที่ 8 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 14 โดยชนะเลิศได้ 8 ครั้ง 

ขณะที่ดอร์ทมุนด์ ได้ลงเล่นในรายการนี้จากการชนะเลิศ เดเอ็ฟเบ-โพคาล ฤดูกาล 2020–21 โดยพวกเขาสามารถเอาชนะแอร์เบ ไลพ์ซิชในรอบชิงชนะเลิศ 1–4 ในวันที่ 13 พฤษภาคม ค.ศ. 2021 นับเป็นการได้ลงเล่นในเดเอ็ฟเอ็ล-ซูเพอร์คัพ ครั้งที่ 11 โดยชนะเลิศได้ 6 ครั้ง

## การแข่งขัน

### รายละเอียด


## อ้างอิง

## แหล่งข้อมูลอื่น
*

หมวดหมู่:เดเอ็ฟเอ็ล-ซูเพอร์คัพ
หมวดหมู่:ฟุตบอลถ้วยเยอรมันในฤดูกาล 2021–22
อัลอิสมุลอะอ์ซ็อม

**อัลอิสมุลอะอ์ซ็อม ** (, แปลตรงตัว: "ชื่อที่ยิ่งใหญ่ที่สุด") หรือ "อิสมุลลอฮุอักบัร" () ในศาสนาอิสลามได้อิงถึงพระนามที่ยิ่งใหญ่ที่สุดของอัลลอฮ์ ที่รู้เพียงแต่บรรดาศาสนทูตเท่านั้น

## ฮะดีษเกี่ยวกับอิสมุลอะอ์ซ็อม
พระนามบางส่วนมีความหมายทั่วไปและสามารถใช้แทนชื่ออื่น ๆ ได้ "... ตราบเท่าที่ไม่มีพระนามใดสูงส่งยิ่งกว่าพระนามนั้น และถูกเรียกเป็น อิสมุลอะอ์ซ็อม หรืออิสมุลลอฮุอักบัร" (จริงอยู่ที่อิสมุลลอฮุอักบัรสามารถใช้กับความหมายอื่นได้ด้วย)

มีคนเชื่อว่า อิสมุลอะอ์ซ็อมมีผลต่อการให้พร (ดุอาอ์) อย่างมาก รายงานจากฮะดีษ ใครก็ตามที่ใช้คำนี้ขอต่ออัลลอฮ์ ดุอาอ์ของเขาหรือเธอจะถูกตอบรับ

## ดูเพิ่ม
*พระนามของพระเป็นเจ้าในศาสนาอิสลาม
*พระเป็นเจ้าในศาสนาอิสลาม
*ฮาเช็ม

## อ้างอิง

## แหล่งข้อมูลอื่น
* What is Ism Al-Azam?

หมวดหมู่:คำศัพท์ศาสนาอิสลาม
หมวดหมู่:อัลลอฮ์
หมวดหมู่:พระเป็นเจ้าในศาสนาอิสลาม
หมวดหมู่:ละหมาด
วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ

**วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ** () ตรงกับวันที่ 17 พฤษภาคม มีเป้าหมายเพื่อจัดกิจกรรมในระดับนานาชาติเพื่อสร้างความตระหนักต่อการละเมิดสิทธิของกลุ่มผู้มีความหลากหลายทางเพศ และเสริมสร้างความเข้าใจและรณรงค์ซึ่งสิทธิดังกล่าวในพื้นที่ต่าง ๆ ทั่วโลก ในปี 2016 มีประเทศต่าง ๆ ที่จัดกิจกรรมรวม 132 ประเทศ

วันที่ 17 พฤษภาคม ถูกเลือกเนื่องจากเป็นวันถอดถอนการรักร่วมเพศออกจากบัญชีการจำแนกโรคสากลขององค์การอนามัยโลกในปี 1990 และเริ่มต้นโดยลุยส์-จอร์จิส ทิน (Louis-Georges Tin) ผู้ก่อตั้งวันวันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ

ประเทศไทยโดยกรุงเทพมหานคร (องค์กรปกครองส่วนท้องถิ่น)และยูเนสโก ประเทศไทย ยอมรับและจัดงานเป็นประจำที่หอศิลปวัฒนธรรมแห่งกรุงเทพมหานครที่เขตปทุมวัน

## อ้างอิง

## แหล่งข้อมูลอื่น

*
วัดปากลัด (จังหวัดสมุทรสงคราม)

**วัดปากลัด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูวิรัชสมุทรคุณ (สมบุญ  เขมธมฺโม) เป็นเจ้าอาวาสและท่านยังดำรงตำแหน่งเจ้าคณะตำบลลาดใหญ่ เขต 1  เป็นที่ปรึกษาเจ้าคณะตำบลลาดใหญ่ เขต 1

วัดปากลัด หรือ **วัดลัดด่าน** จดทะเบียนเป็นวัดเมื่อ พ.ศ. 2409 ผู้สร้างวัดนี้ชื่อ ปู่วรรณ และนางสาวเผือก ได้อุทิศที่ดินจำนวน 30 ไร่ ให้สร้างวัด ได้รับพระราชทานวิสุงคามสีมาเมื่อ พ.ศ. 2414 และได้นิมนต์หลวงปู่เอี่ยม เถวโร มาครองวัดเพื่อเป็นเจ้าอาวาสรูปแรกของวัดอีกด้วย สิ่งสำคัญของวัด ได้แก่ พระปรานในอุโบสถ เป็นพระปูนปั้นปางสมาธิ และพระปูนปั้นประทับยืนอยู่ในอุโบสถอีก 2 องค์

หลวงปู่เอี่ยม วัดปากลัด เป็นเกจิอาจารย์ วัตถุมงคลของหลวงปู่เอี่ยม เช่น พระสมเด็จเนื้อดินเผาหลังยันต์ พระสังกัจจายน์เนื้อดิน พระกลีบบัวหลวง ตะกรุดมหาระงับ และเหรียญหลวงปู่เอี่ยม เป็นต้น

## อ้างอิง

ปากลัด
กรมข่าวทหารบก

**กรมข่าวทหารบก** (; อักษรย่อ: ขว.ทบ.) เป็นหน่วยทหารส่วนบัญชาการ (ฝ่ายเสนาธิการ) ของกองทัพบกไทย ซึ่งมีหน้าที่ในการดำเนินงานด้านการข่าว, ข่าวลับ, ข่าวกรองทางทหาร, การรักษาความปลอดภัย, การทูตฝ่ายทหารบก รวมถึงควบคุมการแจกจ่ายแผนที่ทหาร

## ประวัติ
หลังจากสงครามมหาเอเชียบูรพาสิ้นสุดลง กองทัพบกไทยได้รับการปรับปรุงตามแบบกองทัพบกสหรัฐให้ทันสมัย โดยยกแผนกทั้ง 4 ของกรมเสนาธิการทหารบกขึ้นเป็นระดับกรม ซึ่งแผนกที่ 2 ได้รับการตั้งเป็น "กรมข่าวทหารบก" ตั้งแต่วันที่ 6 สิงหาคม พ.ศ. 2475 โดยมีที่ตั้งอยู่ ณ ศาลาว่าการกระทรวงกลาโหม

ทั้งนี้ กรมข่าวทหารบกมีเจ้ากรมข่าวทหารบกเป็นผู้บังคับบัญชา ซึ่งมีบทบาทในการสั่งการ ดูแลวินัยนายทหารในสังกัด รวมถึงมีข้าราชการทหารชั้นสูงจากกรมข่าวทหารบกที่ได้รับการคัดเลือกเข้าศึกษา ณ วิทยาลัยป้องกันราชอาณาจักร 

โดยในวันที่ 1 ตุลาคม พ.ศ. 2568 เจ้ากรมข่าวทหารบกได้แก่ พลโท ดร. ธีรนันท์ นันทขว้าง  รองเจ้ากรมข่าวทหารบกได้แก่ พลตรี สรวุฒิ ไชยบุตร

## การจัดหน่วย

* สำนักปฏิบัติการข่าว สำนักข่าวกรอง
* กองข่าวกรองทางการภาพ สำนักข่าวกรอง
* กองข่าว สำนักข่าวกรอง
* กองการทูตฝ่ายทหารบก สำนักวิเทศน์สัมพันธ์
* กองการต่างประเทศ สำนักวิเทศน์สัมพันธ์
* กองรักษาความปลอดภัย
* กองแผนและฝึก
* กองโครงการและงบประมาณ
* กองสารสนเทศ
* กองธุรการ

## บุคคลที่มีชื่อเสียง
* พลตรี หม่อมเจ้าจุลเจิม ยุคล – โอรสพระเจ้าวรวงศ์เธอ พระองค์เจ้าอนุสรมงคลการ และหม่อมอุบล ยุคล ณ อยุธยา

## อ้างอิง

## แหล่งข้อมูลอื่น
* 
* 
* 
* 

หมวดหมู่:หน่วยงานในสังกัดกองทัพบกไทย
หมวดหมู่:องค์การที่ก่อตั้งในปี พ.ศ. 2475
หมวดหมู่:ก่อตั้งในกรุงเทพพระมหานครในปี พ.ศ. 2475
วัดผลาหาร

**วัดผลาหาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี ปัจจุบันพระสมุห์ จเร อคฺคปญฺโญ ดำรงตำแหน่งเจ้าอาวาส

วัดผลาหารสร้างเมื่อ พ.ศ. 2456 โดยมีขุนหาญทรชน บริจาคที่ดินให้สร้างวัด เนื้อที่ 7 ไร่ 2 งาน ชาวบ้านเรียกกันว่า **วัดขุนหาญทรชน** ตามนามผู้บริจาคที่ดินและดำเนินการสร้างวัด วัดได้รับพระราชทานวิสุงคามสีมา เมื่อประมาณ พ.ศ. 2459 ด้านการศึกษา ทางวัดได้เปิดสอนปริยัติธรรมแผนกธรรมเริ่มมาตั้งแต่ พ.ศ. 2470 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษาในที่ดินวัด

อาคารเสนาสนะภายในวัด ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ 2500 ภายในมีพระประธาน หน้าตักกว้าง 1 เมตร กุฏิสงฆ์ 10 หลัง ส่วนมากเป็นอาคารไม้ หอสวดมนต์กว้าง 15 เมตร ยาว 15 เมตร และศาลาการเปรียญสร้างเมื่อ พ.ศ. 2512

## รายนามเจ้าอาวาส
* พระอาจารย์แหวว
* พระอาจารย์ชม
* พระอาจารย์แถม
* พระครูพินิจธัญโศภณ
* พระครูธัญโศภณ
* พระทองเดิม สิริธมโม
* พระสมุห์ จเร อคฺคปญฺโญ 

## อ้างอิง

ผลาหาร
การเก็บวัคซีน

[200px|thumb|
กล่องกันความร้อนบรรจุ[วัคซีนโควิด-19 ของโมเดอร์นาโดยบรรจุร่วมกับห่อเย็น (cold pack)]]

**การเก็บวัคซีน** เป็นเรื่องเกี่ยวกับการเก็บและการจัดการวัคซีนอย่างถูกต้องเริ่มจากโรงงานผลิตไปจนถึงการให้วัคซีนแก่ผู้รับ
มาตรฐานโดยทั่วไปเป็นที่การเก็บและการขนส่งวัคซีนจะรักษาไว้ให้อยู่ในอุณหภูมิ
ซึ่งใช้กับวัคซีนมนุษย์เกือบทั้งหมดทั้งในประเทศพัฒนาแล้ว (เช่นสหรัฐ) และในประเทศรายได้ปานกลาง (เช่นประเทศไทย) จนถึงรายได้ต่ำ
มีวัคซีนที่ยกเว้นบ้าง เช่น วัคซีนโรคฝีดาษ วัคซีนโรคอีสุกอีใส วัคซีนงูสวัด และวัคซีนรวมบางชนิดสำหรับโรคหัด คางทูม และหัดเยอรมัน ซึ่งต้องส่งในอุณหภูมิ 

วัคซีนโควิด-19 บางชนิดเช่น วัคซีนของไฟเซอร์
ต้องส่งและเก็บแช่แข็ง
ซึ่งเป็นปัญหาในการใช้วัคซีนนี้ในเหตุการณ์ระบาดทั่วของโควิด-19
อนึ่ง วัคซีนโรคอีโบลา คือ Ervebo ก็ต้องขนส่งในอุณหภูมิดังกล่าวนี้เช่นกัน

## ดูเพิ่ม
* ลูกโซ่ความเย็น

## เชิงอรรถและอ้างอิง

หมวดหมู่:วัคซีน
หมวดหมู่:สาธารณสุข
หมวดหมู่:เทคโนโลยีการแพทย์
หมวดหมู่:อุตสาหกรรมยา
หมวดหมู่:การหีบห่อ
หมวดหมู่:บรรจุภัณฑ์
หมวดหมู่:วัคซีนโควิด-19
หมวดหมู่:วัคซีนฝีดาษ
หมวดหมู่:วัคซีนกรดนิวคลีอิก
ตำบลดงขวาง (อำเภอหนองขาหย่าง)

**ดงขวาง** เป็นตำบลในอำเภอหนองขาหย่าง จังหวัดอุทัยธานี 

## ที่ตั้งและอาณาเขต
ตำบลดงขวางมีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลหนองไผ่และตำบลหนองขาหย่าง
* **ทิศตะวันออก** ติดต่อตำบลหลุมเข้า
* **ทิศใต้** ติดต่อกับตำบลบ่อแร่ (อำเภอวัดสิงห์ จังหวัดชัยนาท) และตำบลกุดจอก (อำเภอหนองมะโมง จังหวัดชัยนาท)
* **ทิศตะวันตก** ติดต่อกับตำบลหนองนางนวล (อำเภอหนองฉาง)

## ประวัติ
ดงขวางเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 ชื่อของ "ดงขวาง" ที่ใช้ชื่อนี้เพราะสมัยก่อนเป็นพื้นที่ติดกับป่าดงดิบ และพื้นที่เป็นที่ราบลุ่มที่อุดมสมบูรณ์ ซึ่งสันนิษฐานว่า ชาวบ้านที่อาศัยอยู่ดั้งเดิมย้ายมาจากบ้านเก่าเขากระจิว เขตจังหวัดกาญจนบุรี โดยการนำของแม่เฒ่าจีน คำจีนศรี

## การแบ่งเขตการปกครอง
### การปกครองส่วนภูมิภาค
พื้นที่ตำบลดงขวางประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,208 คน แบ่งเป็นชาย 1,024 คน หญิง 1,184 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 5 จาก 9 ตำบลในอำเภอหนองขาหย่าง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ปัจจุบันตำบลดงขวางทั้งตำบลอยู่ในเขตองค์การบริหารส่วนตำบลดงขวาง ซึ่งเดิมมีฐานะเป็นสภาตำบลดงขวาง ในปี พ.ศ. 2517 ต่อมาปี พ.ศ. 2541 สภาตำบลดงขวางมี 6 หมู่บ้าน พื้นที่ 23.87 ตารางกิโลเมตร ประชากร 2,587 คน และ 624 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลดงขวางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดงขวาง

## สถานที่สำคัญ
* **เมืองโบราณบ้านคูเมือง** หรือเมืองโบราณทับตาอู่ ตัวเมืองเป็นรูปวงกลม เส้นผ่าศูนย์กลางประมาณ 800 เมตร มีคูน้ำคันดินสองชั้น คันดินครึ่งวงกลม กว้างประมาณ 20 เมตร ขอบคันดินลาดเอียงเป็นท้องกระทะ คูน้ำตื้นเขิน

## อ้างอิง

ดงขวาง
ดงขวาง
พระเจ้าสตาญิสวัฟที่ 2 เอากุสตุส

**พระเจ้าสตาญิสวัฟที่ 2 เอากุสตุส** (พระนามเดิม: สตาญิสวัฟ อันตอญี ปอญาตอฟสกี 17 มกราคม ค.ศ. 1732–12 กุมภาพันธ์ ค.ศ. 1798) หรือทรงเป็นที่รู้จักในพระปรมาภิไธยภาษาละตินที่ทรงได้รับหลังเสด็จขึ้นครองราชย์ว่า **พระเจ้าสตานีสลุสที่ 2 เอากุสตุส** และยังมีการออกพระบรมนามาภิไธยอีกว่า**สตาญิสวัฟ เอากุสต์ ปอญาตอฟสกี** ( ) ทรงครองราชบัลลังก์โปแลนด์และลิทัวเนีย ตั้งแต่ ค.ศ. 1764 จนกระทั่งทรงถูกบังคับให้สละราชสมบัติใน ค.ศ. 1795 พระองค์ทรงเป็นพระมหากษัตริย์รัชกาลสุดท้ายของเครือจักรภพโปแลนด์–ลิทัวเนีย

พระเจ้าสตาญิสวัฟที่ 2 ทรงมีพื้นเพมาจากตระกูลขุนนางผู้มีฐานะ ใน ค.ศ. 1755 ขณะมีพระชนม์มายุ 22 พรรษา พระองค์ทรงได้ดำรงตำแหน่งนักการทูตประจำราชสำนักรัสเซีย และทรงมีความสัมพันธ์ชู้สาวกับแกรนด์ดัชเชสเยกาเจรีนา (ต่อมาคือจักรพรรดินีเยกาเจรีนาที่ 2 แห่งรัสเซีย) ด้วยการสนับสนุนอย่างลับ ๆ จากพระนาง พระองค์จึงได้รับเลือก ให้เป็นพระมหากษัตริย์โปแลนด์ ภายหลังจากการเสด็จสวรรคตของพระเจ้าเอากุสท์ที่ 3 โดยรัฐสภาในเดือนกันยายน ค.ศ. 1764 พระองค์ทรงกระทำสิ่งที่เหนือความคาดหมาย กล่าวคือคือทรงพยายามปฏิรูปและเสริมสร้างความมั่นคงให้กับเครือจักรภพโปแลนด์–ลิทัวเนียที่มีดินแดนกว้างใหญ่แต่อ่อนแอ ความพยายามของพระองค์ก่อให้เกิดการต่อต้านจากประเทศเพื่อนบ้านอย่างปรัสเซีย รัสเซีย และออสเตรีย ซึ่งพยายามคงความอ่อนแอของเครือจักรภพเอาไว้ พระองค์ยังต้องเผชิญการต่อต้านภายในประเทศจากพวกอนุรักษนิยม ซึ่งเห็นว่าการปฏิรูปของพระองค์เป็นภัยคุกคามต่อสิทธิเสรีภาพที่มีมาแต่ครั้งโบราณและเอกสิทธิ์ของพวกเขาที่ได้มาตั้งแต่หลายศตวรรษก่อน

ช่วงต้นรัชกาลของพระองค์เป็นที่จดจำจากวิกฤตการณ์สงครามสมาพันธ์บาร์ (ค.ศ. 1768–1772) ซึ่งนำไปสู่การแบ่งโปแลนด์ครั้งที่หนึ่ง (ค.ศ. 1772) ในช่วงหลังของการครองราชย์สภาเซยม์ใหญ่ (ค.ศ. 1788–1792) ได้กระทำการปฏิรูปหลายประการ รวมไปถึงรัฐธรรมนูญ 3 พฤษภาคม ค.ศ. 1791 การปฏิรูปเหล่านี้ถูกยกเลิกโดยสมาพันธ์ทาร์กอวิตสกาและสงครามกับรัสเซียใน ค.ศ. 1792 อันนำไปสู่การแบ่งโปแลนด์ครั้งที่สอง (ค.ศ. 1793) การลุกฮือกอชชุชกอ (ค.ศ. 1794) และการแบ่งโปแลนด์ครั้งที่สาม (ค.ศ. 1795) ถือเป็นจุดจบของเครือจักรภพ พระองค์จึงตัดสินพระทัยสละราชสมบัติในเดือนพฤศจิกายน ค.ศ. 1795 และใช้เวลาบั่นปลายพระชนม์ชีพในฐานะผู้ถูกจองจำที่พระราชวังหินอ่อนในกรุงเซนต์ปีเตอร์สเบิร์ก

พระองค์ทรงเป็นผู้มีภาพลักษณ์เป็นที่ถกเถียงกันในประวัติศาสตร์โปแลนด์ นัยหนึ่งก็ทรงถูกวิจารณ์จากการที่พระองค์ล้มเหลวในการต่อต้านและหยุดยั้งการแบ่งโปแลนด์ ซึ่งทำให้รัฐโปแลนด์ล่มสลายลง ในอีกด้านหนึ่ง พระองค์ก็ทรงเป็นที่จดจำในฐานะผู้อุปถัมภ์ศิลปะและวิทยาศาสตร์ อีกทั้งยังทรงเป็นผู้วางรากฐานคณะกรรมาธิการการศึกษาแห่งชาติ ซึ่งถือเป็นกระทรวงศึกษาธิการแห่งแรกของโลก ทั้งยังเป็นผู้เรียกประชุมสภาเซยม์ใหญ่อันนำไปสู่การตรารัฐธรรมนูญ 3 พฤษภาคม และทรงสนับสนุนการสร้างสถาปัตยกรรมที่สำคัญหลายแห่ง นักประวัติศาสตร์ส่วนใหญ่ลงความเห็นว่า หากพิจารณาสถานการณ์ในรัชกาลของพระองค์แล้ว ก็นับได้ว่าพระองค์ทรงเป็นรัฐบรุษที่ทรงมีพระปรีชาสามารถพระองค์หนึ่ง โดยมีการตั้งข้อสังเกตว่าการที่พระองค์ทรงร่างและประกาศใช้รัฐธรรมนูญนั้นถือเป็นพระราชกรณียกิจที่กล้าหาญมาก แต่การที่พระองค์ไม่ทรงเต็มพระทัยที่จะจัดตั้งกองกำลังเพื่อต่อต้านต่างชาติผู้รุกรานเป็นการแสดงความอ่อนแอ ถือเป็นปัจจัยหลักที่นำไปสู่การแบ่งโปแลนด์ครั้งที่สอง และหายนะอื่น ๆ ที่เกิดขึ้นหลังจากนั้น

## หมายเหตุ

## อ้างอิง

หมวดหมู่:พระมหากษัตริย์โปแลนด์
ตำบลหลุมเข้า

**หลุมเข้า** เป็นตำบลในอำเภอหนองขาหย่าง จังหวัดอุทัยธานี 

## ที่ตั้งและอาณาเขต
ตำบลหลุมเข้ามีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลน้ำซึม (อำเภอเมืองอุทัยธานี) ตำบลหมกแถว และตำบลหนองขาหย่าง
* **ทิศตะวันออก** ติดต่อตำบลท่าซุง (อำเภอเมืองอุทัยธานี)
* **ทิศใต้** ติดต่อกับตำบลหนองบัวและตำบลบ่อแร่ (อำเภอวัดสิงห์ จังหวัดชัยนาท)
* **ทิศตะวันตก** ติดต่อกับตำบลดงขวาง

## ประวัติ
หลุมเข้าเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 เล่ากันว่าเมื่อปลายปี พ.ศ. 2110 พม่าได้ยกทัพผ่านเข้ามาในเขตจังหวัดอุทัยธานี ชาวบ้านที่อาศัยอยู่ตามช่องทางที่พม่ายกทัพผ่าน จะทิ้งข้าวของเพื่อหนีเอาชีวิตรอด และชุดหลุมฝังไว้ รวมทั้งข้าวเปลือก ข้าวสาร เพื่อจะกลับมาเอาหลังบ้านเมืองสงบ เนื่องจากมีการขุดหลุมฝังข้าวไว้มาก ชาวบ้านจึงเรียกบริเวณดังกล่าวว่า "หลุมเข้า" คำว่า *เข้า* ในยุคนั้นหมายความถึงคำว่า *ข้าว* ด้วย

## การแบ่งเขตการปกครอง
### การปกครองส่วนภูมิภาค
พื้นที่ตำบลหลุมเข้าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 2,469 คน แบ่งเป็นชาย 1,177 คน หญิง 1,292 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 2 จาก 9 ตำบลในอำเภอหนองขาหย่าง

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ปัจจุบันตำบลหลุมเข้าทั้งตำบลอยู่ในเขตองค์การบริหารส่วนตำบลหลุมเข้า ซึ่งเดิมมีฐานะเป็นสภาตำบลหลุมเข้า ในปี พ.ศ. 2517 ต่อมาปี พ.ศ. 2541 สภาตำบลหลุมเข้ามี 7 หมู่บ้าน พื้นที่ 46.43 ตารางกิโลเมตร ประชากร 2,544 คน และ 624 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลหลุมเข้าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหลุมเข้า

## อ้างอิง

หลุมเข้า
หลุมเข้า
แวน เฮฟลิน

**เอ็มเม็ต อีแวน เฮฟลิน จูเนียร์** (; 13 ธันวาคม ค.ศ. 1908 – 23 กรกฎาคม ค.ศ. 1971) เป็นนักแสดงชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยม จากการแสดงในภาพยนตร์เรื่อง *[[จอห์นนีอีเกอร์]]* (1942) และเป็นที่จดจำจากภาพยนตร์ตะวันตก *[[Shane (film)|Shane]]* (1953), *[[3:10 to Yuma (1957 film)|3:10 to Yuma]]* (1957) และ *[[Gunman's Walk]]* (1958).

เฮฟลินมีดวงดาวอยู่ในฮอลลีวูดวอล์กออฟเฟมสองดวงสำหรับวงการภาพยนตร์-โทรทัศน์ และมีชื่ออยู่ในหอเกียรติยศโอคลาโฮ ค.ศ. 1964

## ชีวิตช่วงแรก
เฮฟลินเกิดในวอลเทอส์ รัฐโอคลาโฮมา เป็นบุตรชายของแฟนนี บลีกเกอร์ (สกุลเดิม ชิพเพย์) และ ดร. เอ็มเม็ต อีแวน เฮฟลิน เป็นทันตแพทย์ เขามีเชื้อสายไอริชและฝรั่งเศส เฮฟลินมีน้องสาวหนึ่งคนชื่อ ฟรานเซส เฮฟลิน มีอาชีพเป็นนักแสดงเช่นกัน (แต่งงานกับนักแต่งเพลง โซล คาแพลน) เฮฟลินเข้าเรียนที่โรงเรียนคลาสเซนไฮสกูลในโอคลาโฮมาซิตี มีข้อมูลบางแหล่งรายงานว่าลองบีชโพลีเทคนิคไฮสกูล ระดับปริญญาตรีที่มหาวิทยาลัยโอคลาโฮมา จวบจนสำเร็จการศึกษาใน ค.ศ. 1932 และเป็นสมาชิกของสมาคมนักศึกษาชาย ฟายเดลตาทีตา (Phi Delta Theta) หลังจากนั้น จบการศึกษาระดับปริญญาโท ด้านการละคร จากมหาวิทยาลัยเยล

## อ้างอิง

## แหล่งข้อมูล
* 
* 
* สารานุกรมประวัติศาสตร์และวัฒนธรรมโอคลาโฮมา – เฮฟลิน, แวน
* ภาพถ่ายของแวน เฮฟลิน

หมวดหมู่:บุคคลที่เกิดในปี พ.ศ. 2451
หมวดหมู่:บุคคลที่เสียชีวิตในปี พ.ศ. 2514
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์